Contract de achiziție de servicii
nr. _________ data _____________
1. Părţile contractante

În temeiul Legii nr. 98 din 19 mai 2016 privind achiziţiile publice, cu modificările și completările ulterioare, s-a încheiat prezentul contract de prestare de servicii, 

între
UNIVERSITATEA DIN BUCUREŞTI având sediul în Bucuresti, Șos. Panduri, nr. 90, sector 5, telefon 021.305.46.01, cod fiscal 4505502, având contul curent .............................................................. deschis la Trez. Sector 5, reprezentată prin Prof. univ. dr. Marian Preda, în calitate de RECTOR, denumită în continuare achizitor, pe de o parte,
şi 
…….................................... (denumirea prestatorului/operatorului economic), cu sediul social în ……………………………..… (adresă) și/sau sediu secundar/punct de lucru în …………………..…… (adresă), telefon/fax ……………….…, înregistrat la Registrul Comerțului sub numărul …………………………………., având cod de identificare fiscală ................................, atribut fiscal RO (dacă este cazul – există dovadă), cont …………………………………….. (trezorerie, bancă) ................................................ reprezentată legal prin ............................................................. (numele, prenumele persoanei fizice reprezentantă), în calitate de ……………….….. (funcţia), în calitate de prestator, pe de altă parte.
2. Definiţii 

2.1 - În prezentul contract următorii termeni vor fi interpretaţi astfel:

a) achizitor şi prestator – părţile contractante, aşa cum sunt acestea numite în prezentul contract;
b) contract – prezentul contract şi toate anexele sale;
c) forţa majoră –  reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

d) preţul contractului – preţul datorat prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
e) produse – echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f) servicii – activităţi a căror prestare constituie obiectul contractului;
g) zi - zi calendaristică, cu excepția cazurilor în care se prevede expres că sunt zile lucrătoare; an - 365 de zile.

(se adaugă orice alţi termeni pe care părţile înţeleg să îi definească pentru contract)

3. Interpretare

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 - Termenul „zi”sau „zile” sau orice referire la zile reprezintă zile calendaristice dacă nu se specifică în mod diferit.
Clauze obligatorii

4. Obiectul şi preţul contractului
 4.1. - Prestatorul se obligă să presteze serviciile prevăzute în anexa nr. 1, parte integrantă din contract, respectiv .................................. în perioada/perioadele convenite şi în conformitate cu obligaţiile asumate prin prezentul contract, corespunzător ofertei tehnice/caietului de sarcini.
 4.2. - Achizitorul se obligă să plătească prestatorului preţul convenit pentru îndeplinirea integrală a obiectului contractului, respectiv serviciile prevăzute în anexa nr. 1. în termenul și în condițiile prevăzute de prezentul contract.                                            

 4.3. - Preţul convenit pentru îndeplinirea contractului, respectiv preţul total al serviciilor prestate, integral, plătibil prestatorului de către achizitor este de .............. lei, la care se adaugă T.V.A. ......... lei. (dacă este cazul)
4.4 - Prețul total va fi achitat la finalul prestării integrale a serviciului sau se va eșalona, în rate periodice (lunare/trimestriale), după fiecare prestare executată succesiv (conform graficului de prestare, respectiv de plată, agreate de către părți) și se va efectua numai în baza facturii totale/parțiale, emisă de către prestator și doar în baza procesului-verbal de recepție a serviciului executat și receptionat, semnat fără obiecțiuni de către achizitor.
5. Ajustarea preţului contractului

5.1 – Prețul contractului este ferm/poate fi ajustat conform formulei ……………………, în cazul în care ………………….. (se poate introduce o clauză de revizuire a prețului conform art. 221 alin. 1 lit. a) din Legea nr. 98/2016 numai cu obținerea aprobărilor interne și numai dacă a fost inclusă în documentația de atribuire)
6. Durata contractului

6.1 – Durata prezentului contract este de la data semnării pȃnă la data îndeplinirii obligaţiilor contractuale reciproce, dar nu mai târziu de ......................................

(termenul trebuie să cuprindă atât livrarea, cât și plata și nu va depăși termenul prevăzut în documentația de atribuire a contractului)
7. Documentele contractului
7.1 - Documentele contractului sunt:
a) caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare;

b) oferta, respectiv propunerea tehnică şi propunerea financiară, inclusiv clarificările din perioada de evaluare;

c) garanţia de bună execuţie, dacă este cazul;

d) angajamentul ferm de susţinere din partea unui terţ, dacă este cazul;
e) acordul de asociere, dacă este cazul;

f) factura fiscală;
           g) certificatul de garanție;
           h) anexele contractului.
(se enumeră, după caz, lista nefiind limitativă, toate documentele pe care părţile înţeleg să le considere ca fiind parte intergrantă a contractului)

8. Obligaţiile principale ale prestatorului
8.1- Prestatorul are obligația de a presta serviciile care fac obiectul prezentul contract, prevăzute în anexa nr. 1 – parte integrantă din contract, respectiv ……………………….. (a se indica generic tipul de servicii, de ex. mentenanță),  în perioada/perioadele convenite şi în conformitate cu graficul/termenul de prestare asumat prin propunerea tehnică, în ________ zile de la data primirii comenzii ferme/semnării contractului. (a se alege o singură variantă) 
8.2 - Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare/termenul de prestare, trebuie finalizate în termenul convenit de părţi, termen care se calculează de la data începerii prestării serviciilor.

8.3- Prestatorul se obligă să presteze serviciile la standardele şi/sau performanţele prezentate în propunerea tehnică.  
8.4 - Prestatorul se obligă să despăgubească achizitorul, dar fără a se limita la acestea, împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi

ii) daune-interese, costuri, taxe şi cheltuieli de orice natură, aferente, corespunzătoare prejudiciilor aduse achizitorului pe perioada derulării contractului. 
9. Obligaţiile principale ale achizitorului
9.1 – Achizitorul se obligă să plătească integral/eșalonat (lunar/trimestrial, după caz) prețul convenit în prezentul contract, pentru serviciile prestate integral/parțial, conform procesului-verbal total/parțial de recepție a serviciilor prestate/recepționate, semnat fără obiecțiuni de către achizitor. Plata către prestator se va face în termen de 30 zile calendaristice de la primirea facturii fiscale emisă ulterior procesului-verbal de recepție. Plăţile în valută se vor efectua prin respectarea prevederilor legale. Documentele în baza cărora se va face plata vor fi: procesul-verbal de recepție a serviciilor, semnat fără obiecțiuni şi factura fiscală.
9.2 - Plata se va realiza prin ordin de plată, pe baza facturii acceptate de Universitatea din Bucureşti, în contul pe care prestatorul se obligă să-l deschidă la trezorerie.
10. Sancţiuni pentru neîndeplinirea culpabilă a obligaţiilor 
10.1 - În cazul în care prestatorul nu îşi îndeplineşte obligaţiile asumate, achizitorul are dreptul la penalităţi reprezentând o sumă echivalentă cu o cotă procentuală de 0,1% din valoarea serviciilor sau a obligațiilor neexecutate, pentru fiecare zi de întârziere, pȃnă la îndeplinirea efectivă a obligaţiilor. Penalitățile astfel calculate pot fi deduse de către achizitor din sumele datorate prestatorului în temeiul prezentului contract.

10.2 - În cazul în care achizitorul nu își execută obligațiile de plată în termenul contractual convenit la art. 9, pct. 9.1, îi revine obligaţia de a plăti, ca penalităţi, o sumă echivalentă cu o cotă procentuală de 0,1% din plata neefectuată pentru fiecare zi de întȃrziere pȃnă la îndeplinirea efectivă a obligaţiilor.

Clauze specifice

11. Garanţia de bună execuţie a contractului

11.1 – Prestatorul se obligă să constituie garanţia de bună execuţie a contractului în termen de 5 zile lucrătoare de la data semnării acestuia, în cuantum de ….....% din valoarea contractului fără TVA, și să remită dovada originală a constituirii sale în acest interval de timp. În cazul neexecutării acestei obligații în termen, achizitorul are dreptul de a rezilia unilateral contractul prin notificare scrisă adresată prestatorului, contractul considerându-se încetat la data comunicării notificării de reziliere.

11.2 - Garanţia de bună execuţie se constituie prin virament bancar sau printr-un instrument de garantare emis în condițiile legii, astfel: prin scrisoare de garanție emisă de o instituție de credit din România, sau asigurare de garanții și este valabilă pe toată durata contractului. În situaţia în care garanţia de bună execuţie se constituie printr-un instrument de garantare, acesta trebuie să fie întocmit în conformitate cu prevederile legale în vigoare. În cazul în care valoarea garanţiei de bună execuţie este mai mică de 5.000 de lei, achizitorul are dreptul de a accepta constituirea acesteia prin depunerea la casierie a unor sume în numerar. Contul IBAN al autorității contractante în care se constituie garanția este RO57 TREZ 7055 005X XX00 0186  deschis la Trezoreria Sectorului 5.
11.3 – Achizitorul are dreptul de a executa garanţia de bună execuţie oricând pe parcursul îndeplinirii contractului, în limita prejudiciului suferit, în cazul în care prestatorul nu îşi îndeplineşte obligaţiile asumate prin contract. Anterior executării garanţiei de bună execuţie, achizitorul are obligaţia de a notifica atât prestatorul, cât şi emitentul instrumentului de garantare, precizând obligaţiile care nu au fost respectate, precum şi modul de calcul al prejudiciului. În situaţia executării garanţiei de bună execuţie, parţial sau total, prestatorul are obligaţia de a reîntregi garanţia în cauză raportat la valoarea rămasă de executat din contract, în termen de cel mult 5 zile lucrătoare de la notificarea acestuia de către achizitor. În cazul neexecutării acestei obligații în termen, achizitorul are dreptul de a rezilia unilateral contractul prin notificare scrisă adresată prestatorului, iar contractul va înceta la data comunicării notificării de reziliere.

11.4 – Achizitorul se obligă să elibereze/restituie garanţia de bună execuţie în cel mult 14 zile de la data îndeplinirii integrale de către prestator a obligaţiilor asumate prin contractul de achiziţie publică, dacă nu a început executarea acesteia până la acea dată.
 12. Alte responsabilităţi ale prestatorului

12.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică și cerințele cuprinse în caietul de sarcini aferent, asumat.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, necesare pentru îndeplinirea contractului.

12.2 - Prestatorul este pe deplin responsabil pentru execuţia serviciilor în conformitate cu termenul/termenele de prestare convenit(e). Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13. Alte responsabilităţi ale achizitorului

13.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică sau rezultă din aceasta ca fiind necesare.

14. Recepţie şi verificări 

14.1 - În cazul în care, pe parcursul executării contractului de achiziție publică, se constată că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, prevalează prevederile caietului de sarcini. 

14.2 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din oferta/propunerea tehnică şi din caietul de sarcini. 

14.3 - Verificările parțiale/finale vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. 

15. Forţa majoră
15.1 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

15.2 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

15.3 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor. În cazul în care forța majoră este constatată de o autoritate competentă, certificatul constatator va fi comunicat de îndată celeilalte părți.

15.4 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 5 zile de la încetare.

15.5- Dacă forţa majoră acţionează sau se estimează ca va acţiona o perioadă mai mare de ............, fiecare parte va avea dreptul să notifice celeilalte părţi denunțarea prezentului contract, fără ca vreuna dintre părţi să poată pretinde celeilalte daune-interese.

16. Soluţionarea litigiilor

16.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

16.2 - Dacă, după 30 zile calendaristice de la inițierea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la sediul achizitorului.
 17. Limba care guvernează contractul
17.1 - Limba care guvernează contractul este limba română.

18. Comunicări

18.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

18.2 - Comunicările între părţi se pot face prin fax, e-mail sau poștă cu confirmare de primire.

19. Încetarea prezentului contract:
Prezentul contract încetează în următoarele cazuri:
19.1 –   La ȋmplinirea termenului pentru care a fost încheiat.

19.2 – Prin denunţarea unilaterală de către achizitor, fără nicio notificare prealabilă adresată prestarorului, în cazul în care acestuia i se retrage autorizaţia de funcţionare. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a acestuia.
19.3 – Prin reziliere unilaterală, cu o notificare prealabilă adresată prestatorului, în cazul în care acesta nu îşi îndeplineşte la timp şi în bune condiţii oricare dintre obligaţiile ce-i revin. Contractul se consideră a înceta la data comunicării notificării de reziliere. 
19.4 -  În condițiile în care termenul de prestare a constituit factor de evaluare în procedura de atribuire, în cazul nerespectării termenului de prestare a serviciilor ce fac obiectul prezentului contract, acesta încetează de drept, fără a fi nevoie de punerea în întârziere a prestatorul sau de orice altă formalitate, la data notificării de către achizitor către prestator a nerespectării termenului de prestare, notificare ce va fi transmisă prin scrisoare recomandată cu confirmare de primire. 
19.5 - Prin acordul scris al părților. 
19.6 - În orice alte cazuri prevăzute de lege.

19.7. - Fără a aduce atingere dispoziţiilor privind încetarea contractelor sau dreptului achizitorului de a solicita constatarea nulităţii absolute a contractului de achiziţie publică, conform prevederilor legale aplicabile, achizitorul are dreptul de a denunţa unilateral prezentul contract în perioada de valabilitate a acestuia în una dintre următoarele situaţii:  

   a) prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizițiile publice;  

   b) contractul nu ar fi trebuit să fie atribuit prestatorului respectiv, având în vedere o încălcare gravă a obligaţiilor ce rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

   c) contractul a fost modificat fără organizarea unei noi proceduri de atribuire altfel decât în cazurile și în condițiile prevăzute de art. 221 din Legea nr. 98/2016 privind achizițiile publice. 

19.8 – Încetarea prezentului contract nu exonerează nicio parte contractantă de îndeplinirea obligațiilor deja scadente.

20. Confidențialitatea contractului

20. 1 - O parte contractantă nu are dreptul, fără acordul scris al celeilalte părți:

a) de a face cunoscut contractul sau orice prevedere a acestuia unei terțe părți, în afara acelor persoane implicate în îndeplinirea contractului și a cazurilor prevăzute de lege;

b) de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale.
21. Legea aplicabilă contractului
21.1 - Contractul va fi interpretat conform legilor din România.

Părţile au înteles să încheie azi .................. (se înscrie data semnării de către părţi) prezentul contract, în 2 (două) exemplare, câte unul pentru fiecare parte. 
	Achizitor
	 Prestator

	Universitatea din Bucureşti
	__________________ S.R.L.

	Rector,
	Director General/Administrator/Asociat,

	prof. univ. dr. Marian Preda
	(reprezentant legal/împuternicit)

	Director General Administrativ,
	

	Direcţia Juridică 

Director UB,
	

	CFP
	

	
	


Anexa 1, la contractul Nr. ___________/______________

	Nr.crt.
	Denumire serviciu
	Tarif serviciu
	Valoarea în lei fără TVA
	Valoare în lei cu TVA

	1
	
	
	
	

	2
	
	
	
	

	3
	
	
	
	

	4
	
	
	
	

	 
	Total 
	 
	
	


	Achizitor
	 Prestator

	Universitatea din Bucureşti
	__________________ S.R.L.

	Rector,
	Director General,dministrator/Asociat

	prof. univ. dr. Marian Preda
	(reprezentant legal/împuternicit)

	Director General Administrativ

	

	Direcţia Juridică 
Director UB,
	

	CFP

